כלי שמלאכתו לאיסור שאין לו שימושי היתר
קטגוריות: ש_ס / יב שבת / מוקצה / הרב רפאל בהגר_מ שמואלביץ / עניינים

דעת הרשב"א דקנ"ד:, דכלי שמלאכתו לאיסור דאין לו שימושי היתר, מותר לטלטלו לצורך גופו ומקומו, וכן דעת הריטב"א שם.

ונ' פשוט דהרשב"א לטעמי' אזיל דס"ל בחי' ביצה דכ"ח: ובתשובה דכל שתורת כלי עליו שרי לטלטלו לצורך גופו ומקומו, מלבד דבר שקובע לו מקום, ויל"פ דהיינו משום דהתם איכא הקצאה מטלטול, ודו"ק, ואשר ע"כ אף דלי"ב תשמישי היתר, מ"מ תורת כלי עליו, וע"כ מותר לטלטלו לצורך גופו ומקומו.

אך הבעה"מ והרמב"ן שם נקטו דכל כה"ג אסור לטלטלו אף לצורך גופו ומקומו.

והם למדו לזה מהא דשרגא דנפטא, דמבו' דאם אין לו שימושי היתר אסור לטלטלו.

ולדעת הרשב"א כתב בתהל"ד דצ"ל דנידון הסוגיא דשרגא דנפטא הוא לגבי טלטול מחמה לצל.

והאמנם דצ"ב, דא"כ מ"ט דמאן דשרי, הרי הגם דחזי לכסויי בי' מנא, מ"מ לא עדיף מכל כלי שמלאכתו לאיסור שאסור לטלטלו מחמה לצל, וכתב התהל"ד שם דהרשב"א אזיל לטעמי' דס"ל בר"פ כל הכלים דנר אינו כלי שמלאכתו לאיסור, עכ"ד.

אמנם צ"ע בזה, דבחי' הריטב"א בר"פ כל הכלים פשיטא לי' דנר חשיב כלי שמלאכתו לאיסור, וא"כ לדידי' א"א לפרש כן בההיא דשרגא דנפטא.

גם באמת המעיין בד' הרשב"א יראה שלא כתב להך מילתא דנר לא חשיב כלי שמלאכתו לאיסור, אלא בתחילה, אך בסוף מסיק תי' אחר, ומיישב בו גם לקו' זו, עייש"ה, ומצאתי שכבר כתב כן הבית מאיר סימן ש"י ס"ז, דהמעיין ברשב"א יראה שמסיק דנר חשיב כלי שמלאכתו לאיסור.

ולפ"ז הדר קשיא טובא ע"ד הרשב"א והריטב"א מדינא דשרגא דנפטא.

ואולי יש לקיים ד' התהל"ד, דהגם שהרשב"א והריטב"א נקטו בר"פ כל הכלים דנר חשיב כלי שמלאכתו לאיסור, י"ל דכ"ז הוא רק למ"ד דכלי שמלאכתו לאיסור אסור לטלטלו אף לצורך גופו ומקומו, אשר לדידי' איסורא דכלי שמלאכתו לאיסור הוא משום דמקצי לי' כיון שהוא עומד לתשמישי איסור, ולהך מ"ד הרי דאף דנר אין עושין בגופו מלאכת איסור, מ"מ כיון שהוא מיועד להשתמש בו ע"י איסור, מקצי לי' מדעתי'.

אך לדידן דכשמל"א שרי לטלטלו לצורך גופו ומקומו, ואינו אסור אלא מחמה לצל, ואי"ז משום מוקצה אלא משום גזירת כלים, וכמש"כ בחי' הריטב"א דקכ"ד:, י"ל דס"ל להרשב"א והריטב"א דנר לא חשיב כלי שמלאכתו לאיסור.

ולפ"ז שוב יל"פ לסוגיא דשרגא דנפטא לגבי טלטול מחמה לצל, וטעמא דמאן דשרי הוא משום דנר לא חשיב כלי שמלאכתו לאיסור, וכמש"כ התהל"ד.